Man doodgeslaan ná hy glo drie kinders doodryŉ Man is Sondag deur ŉ groep mense in Roodepoort doodgeslaan nadat hy glo drie kinders doodgery het. “ŉ Man, in sy dertigs, is Sondag deur gemeenskapslede aangerand nadat sy voertuig in ŉ groep mense ingeploeg het. Twee seuns en ŉ meisie is tydens die voorval dood. Die kinders was tussen 6 en 7 jaar oud. ŉ 5-jarige kind en ŉ vrou is ook tydens die voorval beseer en sterk in die hospitaal aan,” het Synock Matobako, ŉ woordvoerder van die Johannesburgse nooddienste, gesê. Na wat verneem word, het twee mense, wat saam die slagoffer in die voertuig was, van die toneel weggehardloop. Adjudant-offisier Daniel Mavimbela, ŉ polisiewoordvoerder, het Maandag gesê niemand is nog in verband met die voorval in hegtenis geneem nie. Die voorval en die oorsaak van die ongeluk word ondersoek.